Rossiya Havo-kosmik kuchlari hafta ichida Suriyada jangarilarning 1,3 mingdan ortiq obyektini yo‘q qildi

Rossiya Federatsiyasi Havo-kosmik kuchlari hafta ichida Suriyaga 550 ga yaqin parvozni amalga oshirdi. Ularda xalqaro terrorchilik guruhlarining 1,3 mingdan ortiq obyekti yo‘q qilindi. Bu haqda RF Mudofaa vazirligi 8-dekabr, juma kuni chop etilgan infografikada ma’lum qildi, deb yozadi “TASS”.

Harbiy boshqarma ma’lumotlariga ko‘ra, Rossiya Federatsiyasi havo va dengiz chegaralarida 24 ta uchish apparati hafta davomida razvedka faoliyatini amalga oshirgan, qo‘lga olish uchun beshta parvoz amalga oshirilgan.
Shuningdek, rossiyalik mutaxassislar hafta mobaynida Ochiq osmondagi kelishuv doirasida Gretsiya hududida bir xalqaro nazoratni o‘tkazdi.